पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन का उल्लंघन करने को लेकर प्रशासन ने कार्रवाई करते हुए छह दुकानों को सील किया है। बुधवार की शाम शहर व प्रखंड के कुछ स्थानों में एसडीएम शहनवाज अहमद नियाजी और एसडीपीओ अनवर जावेद अंसारी के द्वारा कार्रवाई की गई। पहली कार्रवाई शहर के खगड़ा में की गई। इसके अलावे, बेलवा, सालकी व पुलिस लाइन के पास कार्रवाई की गई। एसडीएम और एसडीपीओ लॉकडाउन का जायजा लेने निकले थे। इस दौरान शहर का निरीक्षण करने के दौरान खगड़ा पहुंचे। खगड़ा में एक दुकान खुली देख दुकान संचालक को कड़ी फटकार लगाई। इसके बाद लॉकडाउन का उल्लंघन करने को लेकर दुकान को सील करने का आदेश दिया गया। इसके बाद टीम पश्चिम पाली, पुलिस लाइन होते हुए बेलवा, सालकी पहुंची। वहां आधा दर्जन दुकानों को खुला पाया गया। इसके बाद सभी दुकानों को सील किया गया। एसडीएम ने कहा कि लॉकडाउन का उल्लंघन करने वाले प्रशासन व पुलिस को तो धोखा दे ही रहे हैं, लेकिन वे स्वयं व समाज के लोगों को भी भर्मित कर रहे हैं। उन्होंने कहा कि कोरोना संक्रमण तेजी से फैल रहा है। ज्यादा समय तक दुकानें खुलेंगी तो भीड़ बढ़ेगी। इससे संक्रमण फैलने की संभावना बढ़ेगी। उन्होंने कड़े शब्दों में कहा कि वे इस भ्रम में न रहें कि उनके विरुद्ध कार्रवाई नहीं होगी। दुकानों को निर्धारित समय मे ही खोलना और बंद करना है। उल्लंघन करने वाले व नियम तोड़ने वालों के विरुद्ध कार्रवाई कर ऐपिडेमिक एक्ट के तहत मामला दर्ज करवाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn